CELEX: 62021CN0579
Language: et
Date: 2021-09-22 00:00:00
Title: Kohtuasi C-579/21: Eelotsusetaotlus, mille on esitanud Itä-Suomen hallinto-oikeus (Soome) 22. septembril 2021 – J.M.

29.11.2021   
            
            
               ET
            
            
               Euroopa Liidu Teataja
            
            
               C 481/19
            
         
      Eelotsusetaotlus, mille on esitanud Itä-Suomen hallinto-oikeus (Soome) 22. septembril 2021 – J.M.
      (Kohtuasi C-579/21)
      (2021/C 481/26)
      Kohtumenetluse keel: soome
      
         Eelotsusetaotluse esitanud kohus
      
      Itä-Suomen hallinto-oikeus
      
         Põhikohtuasja pooled
      
      
         Kaebaja: J.M.
      
         Teised menetlusosalised: Andmekaitseametniku asetäitja, Pankki S
      
         Eelotsuse küsimused
      
      
                  1.
               
               
                  Kas andmesubjektile isikuandmete kaitse üldmääruse (1) artikli 15 lõikest 1 tulenevat õigust andmetega tutvuda tuleb koosmõjus artikli 4 punktis 1 määratletud mõistega „isikuandmed“ tõlgendada nii, et vastutava töötleja kogutud andmed, millest nähtub, kes, millal ja millisel eesmärgil on andmesubjekti isikuandmeid töödelnud, ei ole andmed, millega on andmesubjektil õigus tutvuda, eelkõige kuna tegemist on vastutava töötleja töötajat puudutavate andmetega?
               
            
                  2.
               
               
                  Kui eelmisele küsimusele vastatakse jaatavalt ja andmesubjektile isikuandmete kaitse üldmääruse artikli 15 lõikest 1 tulenev õigus andmetega tutvuda ei laiene eelmises küsimuses nimetatud andmetele, kuna need ei ole andmesubjekti „isikuandmed“ isikuandmete kaitse üldmääruse artikli 4 punkti 1 tähenduses, tuleb käesolevas asjas hinnata veel teavet, millega on andmesubjektil õigus tutvuda artikli 15 lõike 1 punktide [a–h] alusel:
                  
                              a.
                           
                           
                              Kuidas tuleb tõlgendada töötlemise eesmärki artikli 15 lõike 1 punkti a tähenduses, pidades silmas seda, milline ulatus on andmesubjekti õigusel andmetega tutvuda, see tähendab, kas töötlemise eesmärgist saab tuleneda õigus tutvuda kasutajaprotokolli andmetega, mida on kogunud vastutav töötleja ja mis hõlmavad näiteks andmeid töödelnud isikute isikuandmeid, andmete töötlemise aega ja eesmärki?
                           
                        
                              b.
                           
                           
                              Kas J. M-i kliendiandmeid töödelnud isikuid saab sellega seoses pidada teatud tingimustel isikuandmete vastuvõtjateks isikuandmete kaitse üldmääruse artikli 15 lõike 1 punkti c tähenduses, kelle andmetega on andmesubjektil õigus tutvuda?
                           
                        
            
                  3.
               
               
                  Kas menetluse seisukohast on oluline, et tegemist on pangaga, kelle tegevus on reguleeritud, või et J. M. oli üheaegselt nii panga töötaja kui ka klient?
               
            
                  4.
               
               
                  Kas eespool esitatud küsimuste hindamise seisukohast on oluline, et J. M-i isikuandmete töötlemine toimus enne isikuandmete kaitse üldmääruse jõustumist?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).